બીજી બાજુ, સ્થાનિક લોકોમાંથી કોઇએ જમાલપુર-ખાડિયાનાં ધારાસભ્ય ઇમરાન ખેડાવાલાને પોલીસે જમાલપુરનાં કોંગી કોર્પોરેટરને માર્યા અને પોલીસ સ્ટેશન લઇ ગઇ છે તેવા ફોન કરી ભાઇન બચાવી લેવા વિનંતી કરતાં ધારાસભ્ય દાણીલીમડા પોલીસ સ્ટેશન દોડયા હતા અને તેમણે કોંગી કોર્પોરેટરનાં વાણીવર્તન બદલ દિલગીરી વ્યકત કરી હતી અને કેસ ન કરવા વિનંતી કરતાં પોલીસ ઇન્સ્પેકટરે જમાલપુરનાં કોંગી કોર્પોરેટર પાસે માફીનામું લખાવીને જવા દીધા હોવાનું જાણવા મળ્યુ છે. . આ બાબતે પૂછતાં ધારાસભ્ય ઇમરાન ખેડાવાલાએ જમાલપુરનાં કોંગી કોર્પોરેટર શાહનવાઝ શેખને ઉગ્ર બોલાચાલી કરવા બદલ પોલીસ સ્ટેશન લઇ ગયાં હોવાનું અને માર નહીં માર્યો હોવાનો બચાવ કર્યો હતો.